Porsche 997

Porsche 997 on Porschen valmistama urheiluauto. Se on 911-sarjan kolmanneksi uusin sukupolvi ja 991-sukupolven edeltäjä. Uusin sukupolvi 992 esiteltiin marraskuussa 2018.

Korin muotoiluun ei tehty suuria muutoksia, mutta edellisessä mallissa vaihtelevan vastaanoton saaneet ajovaloumpiot oli muutettu mallin perinteiden mukaisesti pyöreiksi.

Mallit
Erilaisia 997-versioita on varsin paljon: Carrera ja Carrera S, jotka ovat saatavilla sekä avokattoisena että kovakattoisina, ja kaikkia neljää sekä neli- että takavetoisena, Targa 4 ja Targa 4S, Turbo ja Turbo S sekä niiden avomallit, sekä GT3, GT3 RS ja GT2. Näiden lisäksi loppuvaiheessa ovat olleet tarjolla muun muassa GT3 RS 4.0, GT2 RS, Speedster, Sport Classic ja avo- sekä kovakattoiset GTS:t.

Carrera
pienoiskuva|vasen|Porsche 997 Carrera S

997-sarjan Carrera-mallin valmistus aloitettiin vuonna 2004. Vuoden 2005 alusta lähtien saatava on ollut myös Detroitin autonäyttelyssä samana vuonna esitelty Cabriolet. Auton kokonaispaino kasvoi jonkin verran, mutta vastaavanlaista tehonlisäystä ei kuitenkaan nähty moottoreiden osalta. Carreran moottorin iskutilavuus on edelleen 3,6 litraa ja maksimiteho 239 kW. Auton huippunopeus on 285 km/h ja se kiihtyy nollasta sataan 5,0 sekunnissa.911 Carreran tekniset tiedot Porschen kansainvälisillä sivuilla  Carrera S ja 4S -mallien moottorin iskutilavuus on 3,8  litraa ja teho 261 kW.911 Carrera S:n tekniset tiedot Carrera S ja 4S eroavat ulkoisesti Carrerasta lähinnä suuremmista pakoputkista ja vanteista.Pistonheadsin koeajo 

Targa
pienoiskuva|vasen|Porsche 997 Targa 4S

Lasikattoinen Targa tuli myyntiin marraskuussa 2006. Lasikaton voi liu'uttaa noin metrin taaksepäin, jolloin autosta tulee puolittainen avomalli. Targat myydään nelivetoisina; mallinimet ovat Targa 4 ja Targa 4S. Lasikatto aiheuttaa 60 kilogramman painonlisäyksen, joka heikentää jonkin verran kiihtyvyyttä.

Turbo
pienoiskuva|vasen|Harmaa 911 Turbo

Kesäkuussa 2006 tuli myyntiin uusi 911 Turbo 3,6-litraisella, 353 kW:n moottorilla.  Toukokuussa 2007 esiteltiin saman vuoden syyskuussa myyntiin tullut 911 Turbo Cabriolet. Kovakattoisen turbomallin tapaan 2+2-paikkainen avomalli on varustettu 3,6-litraisella 6-sylinterisellä bokserimoottorilla, jossa käytetään muuttuvageometrista turboahdinta (VTG - Variable Turbine Geometry). Lisävarusteena saatavalla Sport Chrono Turbo Packageen kuuluvalla overboost-toiminnolla 620 Nm:n maksimivääntö voi nousta hetkellisesti 680 Nm:iin.http://www.tekniikanmaailma.fi/autot/ajettua/ajettua-porsche-911-turbo Kiihtyvyys 0–100 km/h on manuaalivaihteistolla 3,9 s, ja Tiptronic S -vaihteistolla 3,7 s. Molempien mallien huippunopeus on 310 km/h.911 Turbon tekniset tiedot  911 Turbo Cabrioletin keskikulutukseksi ilmoitetaan 12,9 l/100 km. Avomallin vaatimista vahvistuksista huolimatta se painaa vain 70 kilogrammaa umpikorista autoa enemmän. Kolmikerroksinen pehmeä katto liikkuu ääriasennosta toiseen noin 20 sekunnissa. Ilmanvastuskertoimeksi ilmoitetaan 0,31.911 Turbo Cabrioletin tekniset tiedot 

GT3 ja GT2
pienoiskuva|vasen|997 GT3 RS (2006)

Rata-ajoon suunniteltu GT3 tuli myyntiin vuonna 2006. Turbo on suorituskykyisempi kuin GT3, mutta GT3 tarjoaa paremmat rata-ajo-ominaisuudet.Tekniikan Maailman koeajo Sen 3,6-litrainen moottori tuottaa 415 hv (309 kW), ja auton huippunopeus on 310 km/h.Porsche GT3  GT3:n etupuskuri on muotoiltu uudelleen ilmavirtauksen optimoimiseksi. Leveämpi, ja vielä hieman nopeampi GT3 RS on "riisuttu" versio tavallisesta GT3:sta. RS on nopein ahtamaton 997-malli.Porschen 997-mallit

GT2-huippuversio tuli myyntiin marraskuussa 2007. Sen turboahdettu moottori tuottaa 390 kW (522 hv), jonka ansiosta huippunopeus kasvaa 329 kilometriin tunnissa ja kiihtyvyys nollasta sataan vähenee 3,7 sekuntiin. Tämä tekee GT2:sta nopeimman 911:n kautta aikojen.Porschen raportti GT2:sta

Facelift
pienoiskuva|vasen|2008 Porsche 997 Carrera S
pienoiskuva|vasen|Porsche 997 GT3 RS (2009)

Vuosimallin 2009 autoon esiteltiin keväällä 2008 kasvojenkohotus. Muutos koskee alkuun Carrera-, Carrera S-, Carrera 4-, ja Targa-malleja. 3,6- ja 3,8-litraisista moottoreista esiteltiin uudet versiot. Pienemmän moottorin huipputeho kasvoi 20 hv ja suuremman 30 hv. Moottorit ovat edellisiä ympäristöystävällisempiä. Nelivetoisien mallien vakiovarustukseen kuuluu 7-portainen PDK-kaksoiskytkinvaihteisto (Porsche Doppelkuplung ). Myös ajonvakautusjärjestelmä, Porsche Stability Management, on päivitetty. Ulkonäöllisesti muutokset ovat hillittyjä. Etu- ja takavalot on kuitenkin uudelleenmuotoiltu, samoin puskurit. Uusien Carrera-mallien valmistus aloitettiin huhtikuussa 2008 ja myynti Euroopassa alkoi heinäkuussa. Carrera 4- ja Targa-mallit tulivat myyntiin syksyllä 2008.Preview: 2008 Porsche 911 facelift  

Lähteet

Aiheesta muualla

Porsche Suomen kotisivu

997
Luokka:S-segmentin autot
Luokka:2000-vuosikymmenen autot
Luokka:2010-luvun autot